Peter Holm

Peter Holm () var ein norsk lærar, prest og stortingsmann frå Moss. Han var far til Ole Lutzow-Holm.

Holm var son til ein kjøpmann. Sjølv vart han student i 1830 og cand. theol. i 1836. Frå 1840 var han lærar ved borgarskulen i Risør, tre år seinare vart han kateket i byen. Tida 1854-66 var han sokneprest i Bodø, deretter hadde han same embetet i Vinger fram til han døydde.

Holm var ordførar i Bodin 1856-58, og seinare var han ordførar i Vinger. Både medan han var i Risør, Bodø og Vinger var han forlikskommissær. Han representerte Risør på Stortinget i 1851, der han var sekretær i gasje- og pensjonskomiteen.

Han døydde i Vinger i 1876.

 Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Kategori:Stortingsrepresentantar 1851-1853
Kategori:Folk frå Moss